Jodid meďný

Jodid meďný (CuI), je biela anorganická zlúčenina jódu a medi. Je veľmi málo rozpustný vo vode. Jodid meďný sa vyskytuje v troch modifikáciách, najčastejšie je však tá, kde je v kubickej sústave.

Výroba
Priemyselne sa vyrába reakciou elementárneho jódu s meďou, podľa rovnice:

2 Cu + I2 —t→ 2 CuI

Jodid meďný je možné vyrobiť aj priamou reakciou oxidu meďného s kyselinou jodovodíkovou:

Cu2O + 2 HI → 2 CuI + H2O

V laboratóriu, je možné vytvoriť jodid meďný, aj pôsobením síranu meďnatého na jodid draselný, pričom vedľajšími produktmi sú jód a síran draselný. Reakcia sa vykonáva zmiešaním horúcich vodných roztokov, medziproduktom je jodid meďnatý. Reakcia prebieha podľa rovnice:

2 CuSO4 + 4 KI → 2 CuI + I2 + 2 K2SO4

Reakcia
Pri reakcii jodidu meďného s ortuťou vzniká hnedo-čierny komplex, tetrajodomeďnan ortutnatý.

Hg + 4 CuI → Hg(CuI)4

So silnými kyselinami tvorí jodovodík a meďnaté soli danej kyseliny. Takto reaguje napr. S kyselinou chlorovodíkovou:

CuI + HCl → CuCl + HI

Využitie
Jodid meďný sa používa na detekciu elementárnej ortuti, ďalej sa používa pri organických syntézách. Podobne ako jodid strieborný je možné použiť jodid meďný na vyvolávanie dažďa. Táto látka totiž zvyšuje schopnosť vzdušnej vlhkosti tvoriť kvapky, poprípade kryštáliky. Jodid meďný sa používa ako katalyzátor pri priemyselnej výrobe nylonu.

Podobné látky 
 Bromid meďný
 Fluorid meďný
 Chlorid meďný
 Jodid strieborný

Zdroj 

Meďný
Meďný
Zlúčeniny medi